b'\n_START_ARTICLE_\nKaplanova turbina\n_START_PARAGRAPH_\nKaplanova vodna turbina je aksialna nadtla\xc4\x8dna vodna turbina, ki ima vtok radialen, iztok pa aksialen. Uporablja se za velike pretoke in manj\xc5\xa1e padce (do 70 m). Kaplanova turbina je nadgradnja Francisove turbine. Novost pri turbini so nastavljive lopatice na gonilniku in vodilniku, ki se premikajo koordinirano. Ravno zaradi teh lopatic lahko pri \xc5\xa1irokem razponu pretoka dosegamo zelo dobre izkoristke, tudi ve\xc4\x8d kot 0,9._NEWLINE_Obstaja tudi izvedba Kaplanovih turbin, kjer se premikajo le lopatice vodilnika, lopatice gonilnika pa so fiksne. Prednost te zasnove je enostavnej\xc5\xa1a konstrukcija, izkoristek pa je ni\xc5\xbeji in je dober le v ozkem obmo\xc4\x8dju pretoka.'